**ELŐTERJESZTÉS**

**Körmend város Önkormányzata Képviselő-testülete 2015. november 26-i ülésére**

**Tárgy:** Dr. Batthyany Strattmann László Kórházért Közalapítvány alapító okiratának módosítása

Tisztelt Képviselő-testület!

A tavalyi év során az Önkormányzat Képviselő-testülete jóváhagyta az általa alapított Közalapítványok alapító okirata módosítását azért, hogy a Közalapítványok a közhasznú statusukat 2014. május 31-ét követően is megőrizhessék.

Az Önkormányzat a Testület döntésének megfelelően kérelmezte az illetékes Törvényszéknél a közalapítványok közhasznú jogállásának bejegyzését, elsőként éppen a Dr. Batthyany Strattmann László Kórházért Közalapítvány esetében került sor a kérelem benyújtására. A kérelemnek első fokon helyt adtak, de ügyészi fellebbezésre a másodfokon eljáró bíróság elutasította a kérelmet, mivel az akkor kiadott jogértelmezés szerint közalapítvány nem szerezhet az új törvény alapján közhasznú jogállást.

A későbbiekben ezt a kérdést a közalapítványok számára megnyugtatóan rendezték, kimondva azt, hogy Közalapítvány is lehet közhasznú.

Két közalapítványunk vonatkozásában már sor került a közhasznúság bejegyzésére, a szóban lévő közalapítványnál azonban Testület elé kell tárnunk ismételten az alapító okirat jóváhagyását, mivel új sémába kellett azt rendeznünk.

**HATÁROZATI JAVASLAT**

Körmend város Önkormányzata Képviselő-testülete, mint a Dr. Batthyany Strattmann László Kórházért Közalapítvány alapítója a Közalapítványnak az előterjesztéshez mellékelt, új, egységes szerkezetű alapító okiratát a melléklet szerinti tartalommal elfogadja, egyúttal felhatalmazza a Polgármestert arra, hogy az illetékes Törvényszék előtt kezdeményezze a Közalapítvány közhasznú jogállásának megszerzését.

Körmend, 2015. november 13.

Felelős: jegyző

Határidő: 15 nap Törvényszékhez való felterjesztéséért

**Bebes István**

**polgármester**